Nr.19217/17.11.2025

REFERAT DE APROBARE

	Subsemnatul Dinca Florin Ionut, primar al oraşului Boldeşti-Scăeni, supun spre analiză şi aprobare Consiliului Local „Proiectul de Hotărâre privind prelungirea termenului în cazul contractului de închiriere nr. 19075/13.12.2016”.
	În baza OUG nr. 57/2019 privind Codul administrativ, şi a Legii nr. 334/2006 privind finanţarea activităţii partidelor politice şi a campaniilor electorale, republicată, vă prezint următoarele :
	- Contractul de închiriere a fost încheiat în baza Hotărârii Consiliului Local nr. 164/31.10.2016 privind atribuirea prin închiriere a unui spaţiu cu destinaţia de sediu de partid către Partidul Naţional Liberal;	
-   Prin contractul de închiriere nr. 19075/13.12.2016, încheiat între Consiliul Local şi Partidul Naţional Liberal – organizaţia Judeţeană Prahova pentru organizaţia locală Boldeşti-Scăeni s-a închiriat un spaţiu în suprafaţă de 39,61 mp, amplasat pe strada Podgoriei, pe o perioadă de 3 ani;
- prin HCL nr.90/2025, suprafata inchiriata de chirias se diminueaza de la 39,61 mp la 19,45 mp, suprafata de 20,16 mp fiind cedata pentru a fi infiintat un birou de parlamentar.
	- Prin adresa înregistrată sub nr. 18598/5.11.2025  Partidul Naţional Liberal – Organizaţia Judeţeană  Prahova solicită prelungirea contractului de închiriere, pentru organizaţia locală Boldeşti-Scăeni;
	- Potrivit dispoziţiilor art. 26 din Legea nr. 334/2006 privind finanţarea activităţii partidelor politice şi a campaniilor electorale, republicată, autorităţile administraţiei publice centrale şi locale pot asigura spaţii pentru sediile centrale şi locale ale partidelor politice, precum şi terenurile aferente, la cererea motivată a acestora;
-  PNL şi-a respectat obligaţiile contractuale, inclusiv cele referitoare la plata chiriei.
Faţă de cele mai sus expuse propun următoarele :

  - prelungirea termenului contractului de închiriere nr. 19075/13.12.2016 pe o perioadă de 3 ani, respectiv până la data de 13.12.2028; 
- împuternicirea primarului să semneze actul adiţional la contractul de închiriere nr. 19075/13.12.2016.
În speranţa aprobării proiectului de hotărâre mai sus menţionat, vă mulţumesc anticipat !
PRIMAR,
DINCA FLORIN IONUT


Consiliului Local al oraşului Boldeşti-Scăeni
